**Kritički osvrt na znanstveni članak – recenzija članka**

Studenti moraju recenzirati jedan znanstveni članak iz tekuće godine iz svog područja, te istu poslati kao word dokument (1-2 stranice) naziva: Ime.Prezime\_Recenzija\_OZS na ibz@mefst.hr te snimiti na studentski server pod folder **OZS Recenzija**. Ova vježba se ocjenjuje i čini dio ocjene predmeta. Poveznice na [časopise](http://www.mefst.unist.hr/default.aspx?id=7969) iz vašeg područja možete pronaći na mrežnoj stranici katedre. Recenzirani članci moraju biti iz 2015. ili 2014. Paziti da **NE** recenzirate **protokol** istraživanja.

Za sami osvrt na članak potrebno je odgovoriti na slijedeća pitanja:

**Naslov:** informativan ili indikativan, navodi li se vrsta studije u naslovu?

**Sažetak:** Strukturiran ili nestrukturiran

**Metodologija:** Koja je vrsta studije?Što je glavnamjera ishoda? Jesu li dizajn, metode i veličina uzorka prikladni da odgovore na postavljeno pitanje (hipotezu)? Jeli uzorak reprezentativan?

**Pridržavanje etičkih standarda:** Je li istraživanje odobrilo etičko povjerenstvo, i je li istraživanje registrirano u javnom registru istraživanja (npr. clinicaltrials.gov)? Tko je financirao studiju?

**Rezultati**: Koji tip statističke obrade podataka je upotrjebljen – P vrijednosti ili intervali pouzdanosti CI? Što je prezentirano tablicama, a što slikama?

**Važnost:** Sadrži li članak nove i korisne informacije? Što je snaga članka? Koje su mane istraživanja i potencijalni zbunjujući čimbenici?

**Rasprava:** Postoji liveza s teorijom i/ili praksom? Opravdavaju li rezultati studije zaključke iznesene u raspravi?

**Rukopis stil i format:** Koji je tip citiranja korišten u članku?

**Ostali komentari:** Savjeti za poboljšanje članka? Mogućnost ponavljanja studije u Hrvatskoj?

Za pomoć se poslužite smjernicama za odgovarajuću vrstu istraživanja na mrežnim stranicama predmeta.